Qashqadaryoda erkak yashash uyining molxonasida o'zini osib qo'ydi

Qashqadaryo viloyati Koson tumani “Tinchlik” mahallasida yashovchi 27 yoshli erkak o'z joniga qasd qildi. Bu haqda “Nasafnews” xabar berdi.
Ma'lum bo'lishicha, voqea  24 aprel kuni sodir bo'lgan. 1995 yilda tug'ilgan A.Y. o'z yashash uyining molxonasiga arqon bilan o'zini osib, voqea joyida vafot etgan.
Marhumning otasi E. B.ning aytishicha, shu kuni o'g'li qaynanasi tomonidan olib ketilgan va ular o'rtasida janjal yuzaga kelgan. U o'g'lining o'limiga shu janjal sabab bo'lganini aytgan. Holat yuzasidan ayni paytda Koson tumani prokuraturasi tomonidan tergovga qadar tekshiruv harakatlari olib borilmoqda.
Avvalroq Qashqadaryo viloyati G'uzor tumanida 13 aprel kuni 37 yoshli erkak o'zini osib qo'ygandi. Shuningdek, viloyatda 17 yoshli o'quvchi qiz o'zini osib qo'ygani haqida xabar berilgandi. Uning ruhiyatida o'zgarish bo'lgani aytilgan.